Im Johr 1232 hend sich d Habsburger i zwei Linie ufteilt. D Grafe vo Habsburg-Laufeburg, das isch die jüngeri Linie, hend ide Burg residiert. Im 14. Johrhundert hend sy aber markant a Iifluss verlore und  hend 1286 all ihri Ländereie a die älteri Linie verchaufe. So isch Laufeburg eini vode vier vorderöschterrichische Waldstädt worde. Vo dänn eweg isch s Städtli au Hauptort vode Herrschaft Laufeburg worde. E wichtige Gwärbszwiig isch d Verarbeitig vom Iiseerz gsy, wo vode Juratäler und vom Schwarzwald cho isch. S Wasser wo mer deför brucht het, isch vom Schwarzwald obenabe cho.